ระเบียบคณะกรรมการกิจการโทรคมนาคมแห่งชาติระเบียบคณะกรรมการกิจการโทรคมนาคมแห่งชาติว่าด้วยค่าตอบแทนและค่าใช้จ่ายสำหรับการปฏิบัติงานของคณะอนุกรรมการย่อยซึ่งปฏิบัติหน้าที่เกี่ยวกับวิทยุกระจายเสียงและวิทยุโทรทัศน์ตามที่คณะอนุกรรมการวิทยุกระจายเสียงและวิทยุโทรทัศน์แต่งตั้งพ.ศ. ๒๕๕๒[๑] โดยที่เป็นการสมควรกำหนดค่าตอบแทนและค่าใช้จ่ายสำหรับการปฏิบัติงานของคณะอนุกรรมการย่อยตามที่คณะอนุกรรมการวิทยุกระจายเสียงและวิทยุโทรทัศน์แต่งตั้งเพื่อให้มีความเหมาะสมสอดคล้องกับภารกิจและความจำเป็นที่ต้องใช้ผู้ทรงคุณวุฒิที่มีความรู้ความสามารถความเชี่ยวชาญเป็นพิเศษในด้านกิจการกระจายเสียงและกิจการโทรทัศน์ กฎหมายเศรษฐศาสตร์ วารสารศาสตร์ นิเทศศาสตร์และสื่อสารมวลชน เทคโนโลยีสารสนเทศ และอื่น ๆที่จะเป็นประโยชน์ต่อการดำเนินงานภายใต้พระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑อาศัยอำนาจตามความในมาตรา๕๑ วรรคหนึ่ง (๒๑) และวรรคสอง มาตรา ๖๐ (๒)แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์และกิจการโทรคมนาคม พ.ศ. ๒๕๔๓ และมาตรา ๗๘ และมาตรา ๗๙แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ คณะกรรมการกิจการโทรคมนาคมแห่งชาติจึงออกระเบียบไว้ ดังนี้ข้อ๑ ระเบียบนี้เรียกว่า ระเบียบคณะกรรมการกิจการโทรคมนาคมแห่งชาติว่าด้วยค่าตอบแทน และค่าใช้จ่ายสำหรับการปฏิบัติงานของคณะอนุกรรมการย่อยซึ่งปฏิบัติหน้าที่เกี่ยวกับวิทยุกระจายเสียงและวิทยุโทรทัศน์ตามที่คณะอนุกรรมการวิทยุกระจายเสียงและวิทยุโทรทัศน์แต่งตั้งพ.ศ. ๒๕๕๒ข้อ๒ระเบียบนี้ให้ใช้บังคับกับคณะอนุกรรมการย่อยซึ่งปฏิบัติหน้าที่เกี่ยวกับวิทยุกระจายเสียงและวิทยุโทรทัศน์ตามที่คณะอนุกรรมการวิทยุกระจายเสียงและวิทยุโทรทัศน์แต่งตั้งข้อ๓ ให้นำระเบียบ หลักเกณฑ์ แนวปฏิบัติวิธีการเกี่ยวกับการงบประมาณ การเงิน การพัสดุและระเบียบว่าด้วยหลักเกณฑ์และวิธีการเกี่ยวกับค่าใช้จ่ายในการเดินทางไปปฏิบัติงานของสำนักงานคณะกรรมการกิจการโทรคมนาคมแห่งชาติมาบังคับใช้โดยอนุโลม ข้อ๔ ในระเบียบนี้กทช. หมายความว่า คณะกรรมการกิจการโทรคมนาคมแห่งชาติสำนักงาน กทช. หมายความว่าสำนักงานคณะกรรมการกิจการโทรคมนาคมแห่งชาติคณะอนุกรรมการ หมายความว่าคณะอนุกรรมการวิทยุกระจายเสียงและวิทยุโทรทัศน์ที่ได้รับการแต่งตั้งตามมาตรา ๗๙แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑อนุกรรมการ หมายความว่าอนุกรรมการวิทยุกระจายเสียงและวิทยุโทรทัศน์คณะอนุกรรมการย่อย หมายความว่าคณะอนุกรรมการย่อยหรือคณะทำงานที่คณะอนุกรรมการวิทยุกระจายเสียงและวิทยุโทรทัศน์แต่งตั้งอนุกรรมการย่อย หมายความว่า อนุกรรมการย่อยหรือคณะทำงานที่คณะอนุกรรมการวิทยุกระจายเสียงและวิทยุโทรทัศน์แต่งตั้งสำนักงาน หมายความว่าสำนักงานคณะกรรมการกิจการโทรคมนาคมแห่งชาติเลขาธิการ หมายความว่าเลขาธิการคณะกรรมการกิจการโทรคมนาคมแห่งชาติค่าใช้จ่ายสำหรับการปฏิบัติงาน หมายความว่าค่าใช้จ่ายในการเดินทางตามระเบียบสำนักงานคณะกรรมการกิจการโทรคมนาคมแห่งชาติว่าด้วยหลักเกณฑ์และวิธีการเกี่ยวกับค่าใช้จ่ายในการเดินทางไปปฏิบัติงาน พ.ศ. ๒๕๔๘และที่แก้ไขเพิ่มเติม และหมายความรวมถึงค่าใช้จ่ายอื่น ๆเพื่อสนับสนุนในการปฏิบัติงานของคณะอนุกรรมการย่อยข้อ๕ ให้ประธานกรรมการกิจการโทรคมนาคมแห่งชาติรักษาการตามระเบียบนี้และให้มีอำนาจพิจารณาวินิจฉัยปัญหาการปฏิบัติตามระเบียบนี้หมวด ๑ค่าตอบแทน ข้อ๖ให้อนุกรรมการย่อยมีสิทธิได้รับค่าตอบแทนเป็นเบี้ยประชุมในแต่ละคณะเดือนละไม่เกินสี่ครั้งตามอัตราที่กำหนดแนบท้ายระเบียบกรณีที่อนุกรรมการหรืออนุกรรมการย่อยประชุมมากกว่าสองคณะขึ้นไปให้มีสิทธิได้รับเบี้ยประชุมเพียงสองคณะกรณีที่อนุกรรมการย่อยเป็นอนุกรรมการด้วยให้มีสิทธิเลือกรับค่าตอบแทนเป็นเบี้ยประชุมในฐานะอนุกรรมการหรือในฐานะอนุกรรมการย่อย อย่างใดอย่างหนึ่งโดยเลือกได้เพียงครั้งเดียวและเฉพาะกรณีที่อนุกรรมการย่อยหมดอายุลงจึงเปลี่ยนกลับมารับเบี้ยประชุมในฐานะอนุกรรมการได้ข้อ๗ ให้ประธานอนุกรรมการย่อยมีสิทธิได้รับเบี้ยประชุมเพิ่มขึ้นอีกหนึ่งในสี่ของอัตราเบี้ยประชุมที่อนุกรรมการย่อยมีสิทธิได้รับแล้วแต่กรณีในกรณีที่ประธานอนุกรรมการย่อยไม่สามารถเข้าร่วมประชุมได้ให้อนุกรรมการย่อยผู้ที่ทำหน้าที่เป็นประธานในที่ประชุมแทนประธานอนุกรรมการย่อยได้รับเบี้ยประชุมในอัตราเดียวกับประธานอนุกรรมการย่อยตามที่กำหนดในวรรคหนึ่ง แล้วแต่กรณีข้อ๘กรณีที่อนุกรรมการย่อยเป็นอนุกรรมการ ให้มีสิทธิได้รับเบี้ยประชุมครั้งละ๗,๕๐๐ บาทกรณีที่อนุกรรมการย่อยเป็นบุคคลภายนอก(ผู้ทรงคุณวุฒิ)ซึ่งคณะอนุกรรมการได้มอบหมายให้ทำหน้าที่ในคณะอนุกรรมการย่อยได้รับเบี้ยประชุมเป็นกึ่งหนึ่งของอนุกรรมการย่อยตามที่กำหนดไว้ในวรรคแรกเลขานุการผู้ช่วยเลขานุการ ในคณะอนุกรรมการย่อยให้มีสิทธิได้รับเบี้ยประชุมกึ่งหนึ่งของอัตราค่าตอบแทนที่อนุกรรมการย่อยได้รับตามที่กำหนดไว้ในวรรคแรกในกรณีที่อนุกรรมการย่อยผู้ใดเป็นเลขานุการหรือผู้ช่วยเลขานุการด้วยให้เบิกเบี้ยประชุมได้เพียงตำแหน่งเดียวอนุกรรมการย่อยเลขานุการ และผู้ช่วยเลขานุการซึ่งเป็นพนักงานของสำนักงาน กทช. ให้นำระเบียบ กทช.ว่าด้วยวิธีการประชุมของคณะกรรมการ คณะอนุกรรมการ และค่าตอบแทน พ.ศ. ๒๕๕๑มาปรับใช้โดยอนุโลมหมวด ๒ค่าใช้จ่ายสำหรับการปฏิบัติงาน ข้อ๙ ให้อนุกรรมการย่อย เลขานุการผู้ช่วยเลขานุการ แล้วแต่กรณี มีสิทธิได้รับค่าใช้จ่ายสำหรับการปฏิบัติงานตามอัตราที่กำหนดไว้ท้ายระเบียบนี้ให้บุคคลซึ่งมิได้เป็นอนุกรรมการย่อยเลขานุการ ผู้ช่วยเลขานุการที่ได้รับการแต่งตั้งหรือมอบหมายจากอนุกรรมการย่อยให้ช่วยปฏิบัติงานของอนุกรรมการย่อยโดยมติที่ประชุมหรือคำสั่งของอนุกรรมการย่อย แล้วแต่กรณีเบิกค่าใช้จ่ายสำหรับการปฏิบัติงานได้ตามอัตราที่กำหนดไว้ท้ายระเบียบนี้บทเฉพาะกาล ข้อ๑๐ การปฏิบัติงานใด ๆที่คณะอนุกรรมการย่อยได้ปฏิบัติตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ คำสั่งคณะกรรมการกิจการโทรคมนาคมแห่งชาติภายใต้พระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ และคำสั่งคณะอนุกรรมการวิทยุกระจายเสียงและวิทยุโทรทัศน์ก่อนระเบียบนี้ฉบับนี้ใช้บังคับ ให้ถือว่าเป็นการปฏิบัติงานตามระเบียบนี้ข้อ๑๑ การปฏิบัติงานใด ๆ ตามข้อ ๑๐ที่อนุกรรมการย่อย หรือผู้ที่อนุกรรมการย่อยมอบหมายได้ปฏิบัติงานไปก่อนวันที่ระเบียบใช้บังคับให้มีสิทธิได้รับค่าตอบแทนจากการปฏิบัติงานดังกล่าวโดยให้ใช้อัตราตามที่กำหนดไว้ในระเบียบนี้ประกาศ ณ วันที่ ๒๘กรกฎาคม พ.ศ. ๒๕๕๒พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติ[เอกสารแนบท้าย]๑.อัตราค่าตอบแทน (เบี้ยประชุม)คณะอนุกรรมการย่อยตามที่คณะอนุกรรมการวิทยุกระจายเสียงและวิทยุโทรทัศน์แต่งตั้ง(ดูข้อมูลจากภาพกฎหมาย)นภาพร/ผู้จัดทำ๒๓ พฤษภาคม ๒๕๕๖วิชพงษ์/ตรวจ๓๑ พฤษภาคม ๒๕๕๖[๑] ราชกิจจานุเบกษาเล่ม ๑๒๗/ตอนพิเศษ ๓๖ ง/หน้า ๙/๒๓ มีนาคม ๒๕๕๓